पर्यावरणी मुद्दा भा पर्यावरणी समस्या, पर्यावरण पर मनुष्य के नोकसानदेह परभाव हवे। बहुत लंबा समय से ई चिंता के बिसय रहल बाड़ें, बाकी अभिन ले इनहन के सुलझाव पूरा तरीका से ना हो पवले बा। पर्यावरणी मुद्दा सभ के उत्पत्ती मनुष्य के बिबिध सामाजिक समूहन द्वारा अपना आसपास के पर्यावरण से क्रिया-प्रतिक्रिया द्वारा होले आ कौनों समुदाय एह मुद्दा सभ के कइसे परिभाषित करत बा एह बात पर निर्भर करे ला कि ऊ लोग कइसे एह मुद्दा सभ के साथ बेहवार करी।